|  |
| --- |
| **untitled** |
| **Република Србија****МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ****Управа за пољопривредно земљиште****Грачаничка 8, Београд****Број:** 001135282 2025 14847 004 000 405 023**Датум:** \_\_\_\_\_\_\_\_\_\_. године |

*Уговорне стране:*

 **1. РЕПУБЛИКА СРБИЈА – МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ - Управа за пољопривредно земљиште – Београд, Грачаничка 8,** (у даљем тексту: НАРУЧИЛАЦ), коју заступа в.д. директорa Синиша Адамовић, ПИБ 108508191, матични број: 17855140 шифра делатности: 8411.

 ***и***

**2. \_\_\_\_\_\_\_\_\_\_\_\_\_\_\_\_\_\_\_\_** (у даљем тексту: ИЗВРШИЛАЦ), кога заступа \_\_\_\_\_\_\_\_\_\_\_\_, текући рачун\_\_\_\_\_\_\_\_\_\_\_\_, код \_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_, матични број\_\_\_\_\_\_\_\_\_\_, шифра делатности\_\_\_\_\_\_\_\_\_\_\_\_\_.

**УГОВОР О ПРУЖАЊУ УСЛУГЕ**

**обављања послова из области безбедности и здравља на раду запослених**

*Уговорне стране сагласно констатују следеће правно и чињенично стање:*

Министарство пољопривреде, шумарства и водопривреде, Управа за пољопривредно земљиште је спровела поступак набавке услуге обављања послова из области безбедности и здравља на раду запослених број 001135282 2025 14847 004 000 405 023, на коју се Закон о јавним набавкама не примењује.

Извршилац је доставио понуду број \_\_\_\_\_\_ од \_\_\_\_\_. године *(биће преузето из понуде)* која у потпуности одговара спецификацији/опису предмета набавке из позива за достављање понуде са обрасцем понуде.

**Члан 1.**

Извршилац прихвата да према прописима и стандардима из области безбедности и здравља на раду запослених пружи следеће услуге:

1. Услуга обављања послова из области безбедности и здравља на раду запослених подразумева да Извршилац обавља следеће послове:

1) спроводи поступак процене ризика и израђује акт о процени ризика;

2) врши контролу и даје савете послодавцу у планирању, избору, коришћењу и одржавању средстава за рад, опасних материја, средстава и опреме за личну заштиту на раду;

3) учествује у опремању и уређивању радног места у циљу обезбеђивања безбедних и здравих услова рада;

4) организује превентивна и периодична испитивања услова радне околине;

5) организује превентивне и периодичне прегледе и проверу опреме за рад;

6) предлаже мере за побољшање услова рада, нарочито на радном месту са повећаним ризиком;

7) свакодневно прати и контролише примену мера за безбедност и здравље код послодавца;

8) прати стање у вези са повредама на раду и професионалним обољењима, као и болестима у вези са радом, учествује у утврђивању њихових узрока и припрема извештаје са предлозима мера за њихово отклањање;

9) припрема и спроводи оспособљавање запослених за безбедан и здрав рад;

10) припрема упутства за безбедан рад и контролише њихову примену;

11) забрањује рад на радном месту или употребу средства за рад, у случају када утврди непосредну опасност по живот или здравље запосленог;

12) сарађује и координира рад са службом медицине рада по свим питањима у области безбедности и здравља на раду;

13) води евиденције у области безбедности и здравља на раду код послодавца.

Лице за безбедност и здравље на раду дужно је да у писменој форми извести послодавца и представника запослених о забрани рада из става 1. тачка 11).

Ако послодавац, и поред забране рада у смислу става 1. тачка 11), наложи запосленом да настави рад, лице за безбедност и здравље на раду дужно је да о томе одмах извести надлежну инспекцију рада.

2. Услуга испитивања услова радне околине у летњим и зимским месецима обухвата:

1) испитивање микроклиме (температура, брзина струјања и релативна влажност ваздуха) када је спољна температура изнад 25 степени Целзијуса у летњим месецима и када је спољна температура испод 5 степени Целзијуса у зимским месецима. Место испитивања је канцеларија као радни простор.

2) испитивање осветљености радне околине. Место испитивања је свако конкретно радно место.

3. Услуга обуке запослених из области безбедности и здравља на раду запослених обухвата:

1) теоријско оспособљавање за безбедан и здрав рад упознавањем запослених са прописима из области безбедности и здравља на раду и опасностима и штетностима на радном месту и у радној околини, као и са конкретним мерама за безбедност и здравље на раду, у складу са актом о процени ризика;

2) теоријска провера оспособљености запослених за безбедан и здрав рад решавањем одговарајућих тестова, чија ће садржина бити прилагођена врсти делатностима и пословима које запослени обављају и чини саставни део документације о запосленима оспособљеним за безбедан и здрав рад.

4. Услуга измене и допуне Акта о процени ризика на радним местима обухвата: измену и допуну акта којим се утврђује начин и поступак процене ризика од настанка повреда на раду или оштећења здравља, односно обољења запосленог на радном месту и у радној околини, као и начин и мере за њихово отклањање за нова радна места која су систематизована Правилником о унутрашњем уређењу и систематизацији радних места у Управи за пољопривредно земљиште.

**Члан 2.**

Извршилац се обавезује да ће послове обавити стручно и у предвиђеним роковима са гаранцијом за квалитет обављених послова.

**Члан 3.**

Укупна уговорена вредност уговора износи \_\_\_\_\_\_\_\_ динара *(биће преузето из понуде)* без обрачунатог пореза на додату вредност. Цене појединих услуга у складу са понудoм Извршиоца број \_\_\_\_\_\_ од \_\_\_\_\_. године *(биће преузето из понуде)* су следеће:

|  |  |  |  |  |  |
| --- | --- | --- | --- | --- | --- |
| **Назив услуге** | **Цена услуге без ПДВ-а** | **Цена услуге са ПДВ-ом**  | **Количина** | **Укупна цена услуге без ПДВ-а** | **Укупна цена услуге са ПДВ-ом** |
| **1** | **2** | **3** | **4** | **5** (2\*4) | **6** (3\*4) |
| Услуга обављања послова из области безбедности и здравља на раду запослених **на месечном нивоу** |  |  | **12**(број месеци) |  |  |
| Услуга испитивања **микроклиме** у радној околини у летњим и зимским месецима по канцеларији |  |  | **42** (број канцеларија/ оквирна количина) |  |  |
| Услуга испитивања **осветљености у** радној околини у летњим и зимским месецима по запосленом |  |  | **60**(број запослених/оквирна количина) |  |  |
| Услуга **обуке** запослених из области безбедности и здравља на раду запослених  |  |  | **60**(број запослених/оквирна количина) |  |  |
| Услуга измене и допуне Акта о процени ризика по радном месту |  |  | **20**(број радних места/оквирна количина) |  |  |
| Обука за стицање уверења о завршеном основном оспособљавању за пружање прве помоћи |  |  | **2**(број запослених) |  |  |
| **Укупно** |  |  |

**Члан 4.**

Извршилац је дужан да изда и достави рачун у складу са Законом о електронском фактурисању („Сл.гласник РС“ 44/20, 129/21, 138/22 и 92/2023), којим се дефинише начин регистровања, евидентирања и достављања електронских фактура, формат фактура, као и начин и поступак прихватања и одбијања електронских фактура.

Плаћање се врши на месечном нивоу на текући рачун који Извршилац назначи у рачуну.

Сва уговорена потраживања Извршиоца по основу овог уговора, Наручилац може исплатити само до износа расположивог на одговарајућим буџетским апропријацијама.

Наручилац задржава право да плаћање доспеле обавезе изврши у складу са могућностима извршења буџета, имајући у виду расположиве месечне квоте, а Извршилац је сагласан да пружене услуге буду плаћене у складу са наведеним могућностима.

Средства за реализацију набавке обезбеђена су Законом о буџету Републике Србије за 2025. годину (,,Службени гласник РС” број 94/2024), Раздео 24., Глава 24.7., економске класификације 423599, а наведена набавка се налази у плану изузетих набавки Наручиоца за 2025. годину.

Обавезе које доспевају у наредној буџетској години ће бити реализоване највише до износа средстава које ће за ту намену бити одобрене у тој буџетској години, у складу са чланом 7. став 2. Уредбе о критеријумима за утврђивање природе расхода и условима и начину прибављања сагласности за закључивање одређених уговора који, због природе расхода, захтевају плаћање у више година („Сл. гласник РС“, бр. 21/14 и 18/19).

**Члан 5.**

Кoмуникaциja измeђу Наручиоца и Извршиоца oбaвљaће се у писaнoj фoрми.

Писмена сe достављају пoштoм, електронском поштом или личнo нa aдрeсe угoвoрних стрaна.

Лице задужено за праћење и контролисање извршења уговорних обавеза код Извршиоца је \_\_\_\_\_\_\_\_\_\_\_, телефон \_\_\_\_\_\_\_\_\_\_\_\_, електронска пошта: \_\_\_\_\_\_\_\_\_\_\_\_\_.

Лице задужено за праћење и контролисање извршења уговорних обавеза код Наручиоца је \_\_\_\_\_\_\_\_\_\_\_, телефон \_\_\_\_\_\_\_\_\_\_\_\_, електронска пошта: \_\_\_\_\_\_\_\_\_\_\_\_\_.

**Члaн 6.**

Овај уговор се закључује на период од 12 месеци. Уговор се може мењати на иницијативу једне уговорне стране, закључењем Анекса уговора, уз сагласност обе уговорне стране.

У случају да једна страна жели да раскине уговор о томе је дужна да обавести другу страну најмање 30 дана пре раскида уговора у писаној форми.

**Члaн 7.**

Уговорне стране ће настојати да евентуалне спорове реше мирним путем, у духу добре пословне сарадње, пословног морала и обичаја, а уколико дође до спора који се мора решити путем суда, уговара се надлежност стварно надлежног суда у Београду.

**Члан 8.**

Овај Уговор је сачињен у 4 (четири) истоветна примерка, од којих свака уговорна страна задржава по 2 (два) примерка.

|  |
| --- |
|  |
|  |

|  |  |  |
| --- | --- | --- |
| **за НАРУЧИОЦА** |  | **за ИЗВРШИОЦА** |

**в.д. директора Синиша Адамовић**